ตระกูลชินวัตร

ตระกูลชินวัตร เป็นตระกูลที่ดำเนินกิจกรรมทางการเมืองและธุรกิจมากมายในปัจจุบัน โดยมีเส็ง แซ่คูเป็นต้นตระกูล ซึ่งอพยพย้ายถิ่นฐานมาจากสาธารณรัฐจีน (ในขณะนั้น) มายังจังหวัดจันทบุรี ประเทศไทย ต่อมาได้ย้ายไปตั้งรกรากที่จังหวัดเชียงใหม่ ในปี พ.ศ. 2454 เชียง แซ่คู บุตรชายคนโตของครอบครัวได้เริ่มต้นธุรกิจทอผ้าไหม ในจังหวัดเชียงใหม่ จนในปัจจุบันเป็นกิจการผ้าไหมที่มีมายาวนานที่สุดของประเทศไทย สกุลชินวัตรเป็นที่รู้จักมากยิ่งขึ้นเมื่อ ดร.ทักษิณ ชินวัตร สมาชิกรุ่นที่ 4 ได้ดำเนินธุรกิจต่าง ๆ อาทิเช่น เครือข่ายโทรศัพท์เคลื่อนที่เอไอเอส จนประสบความสำเร็จ และได้เข้าสู่การเมืองในเวลาต่อมา พร้อมทั้งมีสมาชิกคนอื่น ๆ ตามมา ซึ่งทำให้สกุลชินวัตรเป็นที่รู้จักมากในด้านของการเมืองในปัจจุบัน
== สมาชิก ==
=== รุ่นที่ 1 และรุ่นที่ 2 ===
ต้นสกุลคือ ชุ่นเส็ง แซ่คู ชาวจีนแคะ(ฮากกา)ที่อพยพย้ายถิ่นฐานจากมณฑลกวางตุ้ง สาธารณรัฐประชาชนจีน มายังอำเภอท่าใหม่ จังหวัดจันทบุรี ประกอบอาชีพสร้างเนื้อสร้างตัว จนได้เป็นนายอากรบ่อนเบี้ย ต่อมาย้ายจากจังหวัดจันทบุรี ไปตั้งถิ่นฐานที่อำเภอสันกำแพง จังหวัดเชียงใหม่ ชุ่นเส็งแต่งงานกับสตรีชาวไทยชื่อทองดี มีบุตรชายคนโตชื่อ เชียง แซ่คู
เชียงเข้าเป็นแกนหลักของตระกูลและเป็นปู่ของอดีตนายกรัฐมนตรีถึง 2 คน ในเวลาต่อมา ประกอบอาชีพค้าขาย กับจีนฮ่อและไทยใหญ่ ก่อนที่ต่อมาจะมีกิจการหลัก คือโรงทอผ้าไหมไทย เมื่อปี พ.ศ. 2481 เชียงเปลี่ยนมาใช้นามสกุลชินวัตร
=== รุ่นที่ 3 ===
เชียงสมรสกับแสง (สกุลเดิม: สมณะ) มีบุตรธิดารวม 12 คน ได้แก่
เข็มทอง ชินวัตร (โอสถาพันธุ์) เจ้าของกิจการ ท.ชินวัตรไหมไทย ซึ่งตั้งอยู่บนซอยสุขุมวิท 23 ถนนสุขุมวิท กรุงเทพมหานคร
พันเอก (พิเศษ) ศักดิ์ ชินวัตร (พ.ศ. 2458-)
บุญสม ชินวัตร
เลิศ ชินวัตร (พ.ศ. 2462-พ.ศ. 2540) อดีตสมาชิกสภาผู้แทนราษฎรจังหวัดเชียงใหม่ สมรสกับนางยินดี มีบุตรธิดารวม 10 คน
สุเจตน์ ชินวัตร (พ.ศ. 2464-) อดีตนายกเทศมนตรีเทศบาลนครเชียงใหม่ มีลูกได้แก่ ประจิตต์ ชินวัตร ปุณิกา ชินวัตร ธีราพร ชินวัตร ดุลยเดช ชินวัตร
จันทร์สม ชินวัตร (พ.ศ. 2466-2562) เจ้าของโรงงานทอผ้าไหม ชินวัตรพาณิชย์
สมจิตร ชินวัตร (พ.ศ. 2470-พ.ศ. 2547) เจ้าของกิจการ ส.ชินวัตรไหมไทย ตั้งอยู่บนถนนเชียงใหม่-สันกำแพง
เถาวัลย์ ชินวัตร (พ.ศ. 2472-2565)  นักบริหารอสังหาริมทรัพย์มีบุตรธิดารวม 2 คน
สุรพันธ์ ชินวัตร (พ.ศ. 2474-พ.ศ. 2559) อดีตสมาชิกสภาผู้แทนราษฎรจังหวัดเชียงใหม่ หลายสมัย อดีตรัฐมนตรีช่วยว่าการกระทรวงคมนาคม ในรัฐบาลพลเอกเปรม ติณสูลานนท์ มีบุตรได้แก่ นายสุรวัฒน์ ชินวัตร นางศรุดา ชินวัตร
บุญรอด ชินวัตร (พ.ศ. 2476-พ.ศ. 2537) อดีตผู้จัดการโรงงานทอผ้าชินวัตรไหมไทย สมรสกับนางสุรัตน์ ตันติเวสส มีบุตรธิดารวม 3 คน ได้แก่ อรอำไพ ชินวัตร ก่อศักดิ์ ชินวัตร
วิไล ชินวัตร ผู้พิพากษาสมทบศาลเยาวชนและครอบครัวจังหวัดเชียงใหม่ (13 กันยายน พ.ศ. 2479 - 13 มิถุนายน พ.ศ. 2558) สมรสกับผู้ช่วยศาสตราจารย์สมหวัง คงประยูร มีบุตร 2 คนได้แก่ นายคทาวุธ คงประยูร นายสรรพวิทย์ คงประยูร มีหลานชื่อ นางสาววิลาสินี คงประยูร และนายวงศกร คงประยูร
ทองสุทธิ์ ชินวัตร (โครซาติเย่ร์) (พ.ศ. 2480-) อดีตเจ้าของกิจการ ชินวัตรแฟชั่นเฮ้าส์
ชินวัตรรุ่นที่ 3 เป็นรุ่นที่เริ่มมีการเข้าสู่วงการการเมือง ทั้งในระดับท้องถิ่นและระดับชาติถึง 3 คน คือเลิศ, สุเจตน์ และสุรพันธ์
=== รุ่นที่ 4 ===
ชินวัตรรุ่นที่ 4 มีการเข้าสู่การเมืองจำนวนหลายคน โดยเป็นที่รู้จักอยู่ 2 สายคือ
==== สายพันเอก (พิเศษ) ศักดิ์ ชินวัตร ====
พันเอก (พิเศษ) ศักดิ์ สมรสกับทวี มีบุตรชายคือ
พลเอกอุทัย ชินวัตร อุปนายกสมาคมวัฒนธรรมและเศรษฐกิจไทย-จีน อดีตรองปลัดกระทรวงกลาโหม อดีตที่ปรึกษารัฐมนตรีว่าการกระทรวงมหาดไทย (วันมูหะมัดนอร์ มะทา) ประธานคณะกรรมการการทหารตำรวจของสมาคมวัฒนธรรมและเศรษฐกิจไทย-จีน
พลเอกชัยสิทธิ์ ชินวัตร (25 มิถุนายน พ.ศ. 2488-) อดีตผู้บัญชาการทหารสูงสุด ผู้บัญชาการทหารบก
เรืออากาศเอก กัปตัน ประวิตร ชินวัตร อดีตรองกรรมการผู้อำนวยการใหญ่ สายปฏิบัติการ บริษัท การบินไทย จำกัด (มหาชน)
==== สายเลิศ ชินวัตร ====
เลิศ สมรสกับ ยินดี ระมิงค์วงศ์ หลานตาของ เจ้าไชยสงคราม (สมพมิตร ณ เชียงใหม่) มีบุตรธิดารวม 10 คน ได้แก่
เยาวลักษณ์ คล่องคำนวณการ(เสียชีวิตแล้ว)สมรสและแยกทางกับ พันเอก (พิเศษ) ศุภฤกษ์ คล่องคำนวณการ มีบุตร 2 คน อดีตผู้สมัครรับเลือกตั้งสมาชิกสภาผู้แทนราษฎรจังหวัดเชียงใหม่ ในปี พ.ศ. 2529
พ.ต.ท.ดร.ทักษิณ ชินวัตร อดีตนายกรัฐมนตรี อดีตรัฐมนตรีว่าการกระทรวงการต่างประเทศ และผู้ก่อตั้งพรรคไทยรักไทย สมรสและหย่ากับ คุณหญิงพจมาน ณ ป้อมเพชร มีบุตรธิดารวม 3 คน
เยาวเรศ ชินวัตร อดีตประธานสภาสตรีแห่งชาติ ปัจจุบันเป็นนายกสมาคมสตรีไทยดีเด่นแห่งชาติ สมรสและแยกทางกับ วีรชัย วงศ์นภาจันทร์ มีบุตรธิดารวม 3 คน
ปิยนุช ลิ้มพัฒนาชาติ (เสียชีวิตแล้ว) สมรสกับสง่า ลิ้มพัฒนาชาติ
อุดร ชินวัตร (เสียชีวิตแล้ว) สมรสกับ ดารารัตน์ ชินวัตร มีธิดา 1 คน ชื่อน.ส.นภัสถ์ ชินวัตร
เยาวภา วงศ์สวัสดิ์ อดีตสมาชิกสภาผู้แทนราษฎรจังหวัดเชียงใหม่ อดีตหัวหน้ากลุ่มวังบัวบานของพรรคไทยรักไทย สมรสกับสมชาย วงศ์สวัสดิ์ อดีตนายกรัฐมนตรี มีบุตรธิดา 3 คน
พายัพ ชินวัตร ประธานภาคอีสานพรรคเพื่อไทย อดีตสมาชิกสภาผู้แทนราษฎรจังหวัดเชียงใหม่ สมรสกับพอหทัย มีบุตรชาย 4 คน
มณฑาทิพย์ ชินวัตร อดีตประธานกรรมการบริหาร และกรรมการผู้จัดการบริษัทเอ็ม ลิงก์ เอเชีย คอร์ปอเรชั่น  สมรสกับ นายแพทย์ สมชัย โกวิทเจริญกุล อดีตกรรมการองค์การเภสัชกรรม
ทัศนีย์ ชินวัตร (เสียชีวิตแล้ว)
ยิ่งลักษณ์ ชินวัตร อดีตนายกรัฐมนตรี สมรสโดยไม่ได้จดทะเบียนกับอนุสรณ์ อมรฉัตร มีบุตรชาย 1 คน ได้แก่ศุภเสกข์ อมรฉัตร
=== รุ่นที่ 5 ===
==== สาย ดร.ทักษิณ ชินวัตร ====
ทักษิณ สมรสและหย่ากับ คุณหญิงพจมาน ณ ป้อมเพชร (ดามาพงศ์) มีบุตรธิดารวม 3 คนคือ
พานทองแท้ ชินวัตร ผู้ช่วยกรรมการผู้อำนวยการ บริษัท วอยซ์ ทีวี จำกัด
พินทองทา ชินวัตร ประธานกรรมการบริหาร บริษัท อัลไพน์กอล์ฟแอนด์สปอร์ตคลับ จำกัด, ประธานเจ้าหน้าที่บริหาร บริษัท เรนด์ ดีเวลอปเมนต์ จำกัด และบริษัท เดอะซิสเตอร์ส'เนลส์ จำกัด, กรรมการมูลนิธิไทยคม สมรสกับ ณัฐพงศ์ คุณากรวงศ์ มีบุตรธิดารวม 3 คน
แพทองธาร ชินวัตร รองประธานเจ้าหน้าที่บริหาร บริษัท เรนด์ ดีเวลอปเมนต์ จำกัด และบริษัท เดอะซิสเตอร์ส'เนลส์ จำกัด, กรรมการมูลนิธิไทยคม, ประธานคณะกรรมการการมีส่วนร่วมและนวัตกรรม และหัวหน้าพรรคเพื่อไทย สมรสกับ ปิฎก สุขสวัสดิ์ มีบุตร 1 คน ได้แก่ พฤจ์ธาษิณ สุขสวัสดิ์ "ธาษิณ"
==== สายพายัพ ชินวัตร ====
ฤภพ ชินวัตร รองหัวหน้าพรรคไทยรักษาชาติ  สมรส กับ นางสาว ณัฐาภรณ์ เจริญสวัสดิ์
พิรุณ ชินวัตร ประธานเจ้าหน้าที่การเงิน บริษัท ไพร์ม โรด เพาเวอร์ จำกัด มหาชน
พอพงษ์ ชินวัตร ผู้ร่วมก่อตั้ง End of waste co.ltd.
พีรพัฒน์ ชินวัตร
==== สายเยาวเรศ ชินวัตร ====
เยาวเรศสมรส และแยกทางกับวีรชัย วงศ์นภาจันทร์ มีบุตรธิดารวม 3 คนคือ
ชยิกา วงศ์นภาจันทร์ ข้าราชการการเมือง ประจำสำนักเลขาธิการนายกรัฐมนตรี ในรัฐบาลยิ่งลักษณ์ ชินวัตร
รัตนะ วงศ์นภาจันทร์ รักษาการประธานกรรมการบริษัท พีเออี (ประเทศไทย)
ธนวัฒน์ วงศ์นภาจันทร์ผู้ถือหุ้นรายใหญ่ บริษัท พีเออี (ประเทศไทย)สมรสกับ วิชชุลดา ปรีชม
==== สายมณฑาทิพย์ ชินวัตร ====
นาควรี โกวิทเจริญกุล
ณัฏฐธิดา โกวิทเจริญกุล 
==== สายเยาวภา วงศ์สวัสดิ์ ====
เยาวภาสมรสกับ สมชาย วงศ์สวัสดิ์ มีบุตรธิดารวม 3 คนคือ
รศ.ดร.ยศชนัน วงศ์สวัสดิ์ รองคณบดีฝ่ายวิจัย และ วิเทศสัมพันธ์ คณะวิศวกรรมศาสตร์ มหาวิทยาลัยมหิดล
ชินณิชา วงศ์สวัสดิ์ อดีตสมาชิกสภาผู้แทนราษฎรจังหวัดเชียงใหม่ พรรคเพื่อไทย
ชยาภา วงศ์สวัสดิ์ (เชอร์รี่) อดีตนักร้อง ปัจจุบันสมรสกับ นัม ลีนาล สามีชาวกัมพูชาเชื้อสายจีน
====สายยิ่งลักษณ์ ชินวัตร====
ยิ่งลักษณ์สมรสกับ อนุสรณ์ อมรฉัตร มีบุตรชาย 1 คน คือ
นาย ศุภเสกข์ อมรฉัตร หรือ ไปป์ เรียนอยู่โรงเรียนนานาชาติฮาร์โรว์
==== สายบุญสม ชินวัตร (ปู่) ====
บุญสมมีหลานชายคือ
พันเอกสราวุธ ชินวัตร ฝ่ายเสนาธิการประจำผู้บังคับบัญชา, อดีตผู้บังคับกองพันทหารปืนใหญ่ต่อสู้อากาศยานที่ 7 (ผบ.พัน.ปตอ.7) สมรสกับณิชชา อภิญญารัตนภาคิน รองประธานกรรมการ บริษัท RYSDOM GROUP จำกัด
=== สกุลดามาพงศ์ ===
สกุลชินวัตรดองกับสกุลดามาพงศ์ ผ่านทางการสมรสของ พันตำรวจโท ทักษิณ กับคุณหญิงพจมาน ณ ป้อมเพชร (ดามาพงศ์) บุตรสาวของ พลตำรวจโท เสมอ ดามาพงศ์ อดีตผู้ช่วยอธิบดีกรมตำรวจ โดยพลตำรวจโท เสมอ มีบุตรธิดารวม 4 คนคือ
พงศ์เพชร ดามาพงศ์ มีบุตรชาย ได้แก่ พ.ต.ท.พัดทงธิว ดามาพงศ์ รอง ผกก.ฝ่าย ตม.ขาออก ด่าน ตม.ทอ.สุวรรณภูมิ บก.ตม.2
พลตำรวจเอกเพรียวพันธ์ ดามาพงศ์ อดีตผู้บัญชาการตำรวจแห่งชาติ
พลตำรวจโทพีระพงศ์ ดามาพงศ์ ผู้บัญชาการสำนักงานพิสูจน์หลักฐานตำรวจ
คุณหญิงพจมาน ณ ป้อมเพชร
พล.ร.อ.เกียรติศักดิ์ ดามาพงศ์ (พี่ชายต่างมารดาคุณหญิงพจมาน ณ ป้อมเพชร) อดีตกรรมการการท่าเรือแห่งประเทศไทย
และยังมีบุตรบุญธรรมอีก 1 คนคือ
บรรณพจน์ ดามาพงศ์ อดีตกรรมการผู้ทรงคุณวุฒิสถาบันพระปกเกล้า
== ความสัมพันธ์กับสกุลอื่น ==
ดร.สุรพงษ์ โตวิจักษณ์ชัยกุล รัฐมนตรีว่าการกระทรวงต่างประเทศ ในรัฐบาลยิ่งลักษณ์ นับเป็นญาติห่างๆ ของทักษิณ โดยอาหญิงของสุรพงษ์ คือสุมาลี สมรสกับเสถียร ชินวัตร
ยินดี ระมิงค์วงศ์ มารดาของทักษิณ มีศักดิ์เป็นหลาน(น้า) ของ เจ้าไชยสุริวงศ์ ณ เชียงใหม่ ซึ่งเป็นบิดาของ เจ้าธวัชวงศ์ ณ เชียงใหม่ อดีตรัฐมนตรี และอดีตแกนนำพรรคความหวังใหม่ (ยินดีจึงมีศักดิ์เป็นลูกพี่ลูกน้องกับเจ้าธวัชวงศ์)
ทพญ.ศรีญาดา ปาลิมาพันธ์ สมาชิกสภาผู้แทนราษฎรไทย ชุดที่ 26 และรองเลขาธิการพรรคเพื่อไทย สะใภ้ตระกูลชินวัตร
บวร ชินวัตร เจ้าหน้าที่กองอาสารักษาดินแดนยศนายกองตรี อดีตนายอำเภอหนองสูง
ดร.วีระพันธุ์ ชินวัตร อุปนายกสมาคมอนุรักษ์ศิลปกรรมและสิ่งแวดล้อม อดีตคณบดีคณะสถาปัตยกรรมศาสตร์และการออกแบบ มหาวิทยาลัยเทคโนโลยีพระจอมเกล้าธนบุรี อดีตกรรมการสภาวิจัยแห่งชาติ
ชาติชาย ชินวัตร อุปนายกสมาคมนักศึกษาเก่ามหาวิทยาลัยเชียงใหม่
พันโท จิโรตม์ ชินวัตร นายทหารสังกัดสำนักงานเลขานุการสำนักงานปลัดกระทรวงกลาโหม
== อ้างอิง ==
== ดูเพิ่ม ==
มหาวิทยาลัยชินวัตร
ชิน คอร์ปอเรชั่น